Bjarne Holmbom

Bjarne Richard Holmbom (s. 28. syyskuuta 1943 Inkoo) on suomalainen puu- ja paperikemian emeritusprofessori Åbo Akademissa, jossa hän on pitkälti luonut elämäntyönsä.

Vuonna 1978 Holmbom väitteli Åbo Akademista, jossa hän on sittemmin toiminut apulaisprofessorina (1981–1985), tutkimusprofessorina (1990–1995) ja varsinaisena professorina (1985–1990, 1995–1998, 2003–2008). Suomen Akatemian akatemiaprofessorina hän toimi kauden 1998–2003. 

Hän sai Suomen tiedepalkinnon vuonna 2005. Vuonna 2008 hän sai yhdessä dipl.ins. Christer Eckermanin kanssa arvostetun Marcus Wallenberg  -säätiön jakaman metsäteollisuutta tukevan Marcus Wallenberg -palkinnon, arvoltaan 2 milj. Ruotsin kruunua.Prize Winners Marcus Wallenberg Prize, mwp.org, viitattu 19.5.2017 

Holmbom on myös hypännyt pituutta, jossa hänen parhaat saavutuksensa ovat kaksi SM-hallihopeaa vuosina 1968 ja 1972 sekä maaotteluedustus vuonna 1973. Hänen ennätyksensä on 745 cm, jonka hän hyppäsi sekä sisäradoilla vuonna 1972 että ulkoradoilla vuonna 1973 (myötätuulessa samana vuonna 774 cm). Kolmiloikassa Holmbomin ennätys on 15,19 m vuodelta 1967.

Lähteet

Aiheesta muualla
Bjarne Holmbom   (paperdiscoverycenter.org)
Paper International Hall of Fame (PIHF) - History and Mission & Inductees   (paperdiscoverycenter.org)

Luokka:Suomalaiset kemistit
Luokka:Akatemiaprofessorit
Luokka:Åbo Akademin professorit
Luokka:Suomalaiset pituushyppääjät
Luokka:Vuonna 1943 syntyneet
Luokka:Elävät henkilöt
Luokka:Suomalaiset professorit